b'\n_START_ARTICLE_\nKontubernij\n_START_PARAGRAPH_\nKontubernij (latinsko contvbernivm) je bila najmanj\xc5\xa1a organizirana voja\xc5\xa1ka enota rimske vojske, enakovredna sodobnemu oddelku. Vojaki iz kontubernija so se imenovali contubernales. Spali so v istem \xc5\xa1otoru in bili nagrajevani in kaznovani kot celota. Deset kontubernijev je tvorilo centurijo._NEWLINE_Vodil jih je dekan (decanus), ki je bil po polo\xc5\xbeaju primerljiv s sodobnim mlaj\xc5\xa1im pod\xc4\x8dastnikom. Dekan je bil izbran iz samega kontubernija in je bil verjetno vojak z najdalj\xc5\xa1im sta\xc5\xbeem. Med njegove naloge je spadalo postavljanje \xc5\xa1otora in vzdr\xc5\xbeevanje discipline._NEWLINE_Kontubernij je imel tudi dva\xc2\xa0\xc2\xbbslu\xc5\xbeabnika\xc2\xab, ki sta skrbela za kontubernijsko mulo in na pohodih za pitno vodo. Pogosto sta bila tudi izu\xc4\x8dena obrtnika, na primer kova\xc4\x8da ali tesarja.'